Linorez
<s>Linorez je jedna od vrsta grafičkih tehnika visoke štampe kod koje se crtež urezuje u ploču linoleuma, a zatim štampa na papir.</s>

<s>Ta grafička tehnika je slična drvorezu, ali kako je linoleum puno mekši i lakši za urezivanje, njime se mogu postići puno veći efekti.</s>

<s>Karakteristike i historija</s>

<s>Zbog jednostavnog i brzog postupka linorez je pogodan za plakate, ilustracije i dekorativnu grafiku.</s><s>Najčešće se izvodi u jakim kontrastima svijetlih i tamnih površina, najčešće u jednoj ali i u više boja, ali bez rastera.</s>

<s>Iako je linoleum izmišljen još 1860-ih prvi su ga počeli koristiti za linorez umjetnici iz njemačke grupe Die Brücke početkom 20. vijeka.</s>

<s>Ispočetka su ga brojni umjetnici prezirali jer nije zahtjevao nikakve tehničke vještine.</s><s>Umjetnici iz grupe Taller de Gráfica Popular (Narodna grafička radionica), osnovane u Mexico Cityju 1937. napravili su čitave serije vrlo efektnih plakata u linorezu.</s>

<s>Nakon što su Pablo Picasso i Henri Matisse počeli koristiti linorez 1950-ih i brojni drugi umjetnici okušali su se u toj grafičkoj tehnici.</s>

<s>Izvori</s>

<s>Vanjske veze</s>

<s>Linocut</s>

<s>Grafičke tehnike i tehnologije
Štamparstvo</s>

